2.

Forpligtelserne til offentlig tjeneste ændres som følger: A. Mindste antal flyvninger og kapacitet hver uge i hver retning for hver forbindelse Athen — Astipalea Fire ugentlige returflyvninger, dvs. 120 pladser om ugen i hver retning i vintersæsonen. Fem ugentlige returflyvninger, dvs. 150 pladser om ugen i hver retning i sommersæsonen. Athen — Ikaria Fem ugentlige returflyvninger, dvs. 175 pladser om ugen i hver retning i vintersæsonen. Syv ugentlige returflyvninger, dvs. 245 pladser om ugen i hver retning i sommersæsonen. Athen — Leros Seks ugentlige returflyvninger, dvs. 210 pladser om ugen i hver retning i vintersæsonen. Ti ugentlige returflyvninger, dvs. 350 pladser om ugen i hver retning i sommersæsonen. Athen — Milos Syv ugentlige returflyvninger, dvs. 245 pladser om ugen i hver retning i vintersæsonen. Otte ugentlige returflyvninger, dvs. 280 pladser om ugen i hver retning i sommersæsonen. Thessaloniki — Samos Tre ugentlige returflyvninger, dvs. 90 pladser om ugen i hver retning i vintersæsonen. Fire ugentlige returflyvninger, dvs. 120 pladser om ugen i hver retning i sommersæsonen. Thessaloniki — Khios Tre ugentlige returflyvninger, dvs. 90 pladser om ugen i hver retning i vintersæsonen. Fire ugentlige returflyvninger, dvs. 120 pladser om ugen i hver retning i sommersæsonen. Limnos — Mitilini — Khios — Samos — Rhodos Limnos — Mitilini — Rhodos To ugentlige returflyvninger, dvs. 40 pladser om ugen i hver retning året rundt. Limnos — Mitilini — Khios — Rhodos En ugentlig returflyvning, dvs. 20 pladser om ugen i hver retning året rundt. Limnos — Mitilini — Samos — Rhodos En ugentlig returflyvning, dvs. 20 pladser om ugen i hver retning året rundt. Limnos — Mitilini — Khios — Samos — Rhodos En ugentlig returflyvning, dvs. 20 pladser om ugen i hver retning året rundt. Rhodos — Karpathos — Kasos — Siteia Rhodos — Karpathos Fire ugentlige returflyvninger, dvs. 200 pladser om ugen i hver retning i vintersæsonen. Seks ugentlige returflyvninger, dvs. 300 pladser om ugen i hver retning i sommersæsonen. Rhodos — Karpathos — Kasos — Siteia Fire ugentlige returflyvninger, dvs. 200 pladser om ugen i hver retning i vintersæsonen. Seks ugentlige returflyvninger, dvs. 300 pladser om ugen i hver retning i sommersæsonen. Alexandroupoli — Siteia To ugentlige returflyvninger, dvs. 40 pladser om ugen i hver retning i vintersæsonen. Tre ugentlige returflyvninger, dvs. 60 pladser om ugen i hver retning i sommersæsonen. Aktio — Siteia To ugentlige returflyvninger, dvs. 40 pladser om ugen i hver retning i vintersæsonen. Tre ugentlige returflyvninger, dvs. 60 pladser om ugen i hver retning i sommersæsonen. Med »vintersæsonen« og »sommersæsonen« menes IATA-sæsonerne. Såfremt der har været en gennemsnitlig belægningsgrad på over 75 % på alle afgange på en rute i den foregående periode, kan det minimale antal ugentlige afgange eller det minimale antal pladser om ugen forøges i forhold til stigningen. Denne forøgelse meddeles luftfartsselskabet på ruten ved anbefalet brev seks måneder før, den finder anvendelse, og den træder først i kraft, når den er offentliggjort af Europa-Kommissionen i Den Europæiske Unions Tidende. Hvis de anvendte fly ikke har tilstrækkelig kapacitet til at dække det minimale antal pladser hver uge (jf. pkt. 2, A), er det muligt at øge beflyvningshyppigheden tilsvarende. Såfremt afgange annulleres som følge af vejrforholdene, skal flyvningerne afvikles i dagene umiddelbart efter, så den ugentlige kvote opfyldes, idet der tages hensyn til kravet i pkt. 2, A om et minimum af pladser hver uge. B. Priser Prisen for en enkeltbillet på økonomiklasse må ikke overstige følgende beløb: — Athen — Astipalea: 58,50 EUR — Athen — Ikaria: 52,20 EUR — Athen — Leros: 59,60 EUR — Athen — Milos: 41,70 EUR — Thessaloniki — Samos: 76,40 EUR — Thessaloniki — Khios: 66 EUR — Limnos — Rhodos: 64,80 EUR — Limnos — Mitilini: 41,70 EUR — Limnos — Khios: 41,70 EUR — Limnos — Samos: 41,70 EUR — Mitilini — Khios: 33,50 EUR — Mitilini — Samos: 41,70 EUR — Mitilini — Rhodos: 58,50 EUR — Khios — Samos: 33,50 EUR — Khios — Rhodos: 46 EUR — Samos — Rhodos: 41,70 EUR — Rhodos — Kasos: 39,60 EUR — Rhodos — Karpathos: 33,50 EUR — Rhodos — Siteia: 48 EUR — Karpathos — Siteia: 48 EUR — Kasos — Siteia: 42,80 EUR — Karpathos — Kasos: 27 EUR — Alexandroupoli — Siteia: 79,50 EUR — Aktio — Siteia: 79,50 EUR. Såfremt der sker en uforudset stigning i rutens driftsomkostninger, som ikke kan henføres til luftfartsselskabet, kan billetpriserne forhøjes. Forhøjelsen meddeles luftfartsselskabet på ruten, men træder først i kraft når den er anmeldt til Europa-Kommissionen med henblik på offentliggørelse i Den Europæiske Unions Tidende. C. Driftens kontinuitet Ifølge bestemmelserne i artikel 4, stk. 1, litra c), i forordning (EØF) nr. 2408/92 skal et luftfartsselskab, der har til hensigt at beflyve en af ruterne, garantere, at det vil beflyve ruten i mindst tolv måneder uden afbrydelse. Undtagen i tilfælde af force majeure må antallet af aflyste flyvninger, som direkte skyldes luftfartsselskabet, ikke overstige 2 % af det samlede antal flyvninger om året. Hvis luftfartsselskabet har til hensigt at afbryde flyvningerne på en af ovennævnte ruter, skal dette anmeldes med et varsel på mindst seks måneder, inden beflyvningen afbrydes, til Civil Aviation Department, Directorate for Air Operations, Section for Bilateral Air Agreements. D. Luftfartsselskaberne skal grundet de særlige forhold på disse ruter kunne demonstrere, at kabinepersonalet på de ovennævnte ruter taler og forstår græsk.